stanford-oval/wikipedia huggingface dataset:
Tuula Mehtonen

| Tuula Mehtonen> Henkilötiedot |
| --- | --- |
Syntynyt: 20. maaliskuuta 1953 (ikä 71) Kemi
Ammatti:  elokuvaleikkaaja, käsikirjoittaja ja näytelmäkirjailija
Aiheesta muualla
IMDb 
Elonet
Tuula Anita Mehtonen (s. 20. maaliskuuta 1953 Kemi; nimenä ollut myös Tuula Mehtonen-Strandberg) on suomalainen elokuvaleikkaaja, käsikirjoittaja ja näytelmäkirjailija. Hän toimi taideteollisen korkeakoulun elokuvaleikkauksen määräaikaisena professorina (1999).
Teoksia

Muutto keskelle Kemiä : radiokuunnelma. 1976
Tainan kesä eli terve, aurinko! : radiokuunnelma, teoksessa Suomalaisia kuunnelmia 1975–1977. Gummerus 1978
Palkinnot

Sokeain kuunnelmapalkinto kuunnelmasta Muutto keskelle Kemiä 1976
DocPoint-festivaalin Apollo-palkinto 2013 elämäntyöstään
taiteilijaeläke 2017
Aiheesta muualla

Yle Areena : Tuula Mehtosen radiokuunnelma Muutto keskelle Kemiä
Tuula Mehtonen (ed.) Maximizing the moment - theories for the practice of editing. 2005. University of Art and Design Helsinki. ISBN 951-558-134-6 (teostiedot Fennicasta)[vanhentunut linkki] (englanniksi)
Uupumus

Uupumus on elimellinen tai psyykkinen tila, johon liittyy henkistä tai fyysistä voimattomuutta ja väsymyksen tunnetta.
MS-tautipotilailla uupumus jaetaan perifeeriseen, sentraaliseen ja kognitiiviseen. Perifeerisellä uupumuksella tarkoitetaan sitä, että lihas ei kykene ylläpitämään lihassupistusta, mikä johtaa lihasväsymiseen. Sentraalista uupumista luonnehditaan kokemuksenomaiseksi yleisluonteiseksi väsymykseksi. Kognitiivisella uupumuksella tarkoitetaan joko ajatustoimintojen väsymistä tai kognitiivisen suorituksen heikkenemistä  pitkäaikaisessa tehtävässä.
Vuonna 2016 julkaistun tutkimuksen mukaan työuupumuksesta kärsivien ihmisten aivojen tarkkaavaisuuteen ja muistiprosessointiin liittyvä aktivaatio on epänormaalia.
Syyt

Psyykkinen uupumus voi johtua siitä, että ihminen kokee omat kykynsä riittämättömiksi suhteessa oman elämäntilanteen, muiden ihmisten tai hänen itsensä itselleen asettamiin vaatimuksiin. Fyysinen uupumus johtuu tyypillisesti sairaudesta tai liian kuormittavasta fyysisestä ponnistelusta.
UTC−3.30

Koko vuoden ajan UTC−3.30:ä käyttävät maat kirkkaankeltaisella, kesällä käyttävät maat oranssilla, normaaliaikana käyttävät maat tummansinisellä, merialueet sinisellä.
UTC−3.30 on aikavyöhyke, joka on kolme tuntia ja 30 minuuttia UTC±0-aikavyöhykettä jäljessä. Sitä käytetään vain normaaliaikaan Kanadan provinsseista Newfoundland ja Labradorissa Newfoundlandin saarella ja Labradorin kaakkoisosassa.
Tuula Lehtinen

| Tuula Lehtinen> Henkilötiedot |
| --- | --- |
Koko nimi:  Tuula Anita Lehtinen
Syntynyt: 11. huhtikuuta 1956 (ikä 68) Tampere
Kansalaisuus:  Suomi
Ammatti:  taidegraafikko ja kuvataiteilija
Aiheesta muualla
Kotisivut
Tuula Anita Lehtinen (s. 11. huhtikuuta 1956 Tampere) on suomalainen taidegraafikko ja kuvataiteilija.
Lehtinen opiskeli Suomen taideakatemian grafiikan linjalla 1976–1980.  Hän toimi norjalaisen Kunsthögskolen i Bergen -korkeakoulun grafiikan professorina 2007–2010.
Lehtinen on ollut kiinnostunut muun muassa egyptiläisistä teemoista, vierailtuaan maassa useita kertoja ja pidettyään näyttelyn Kairossa. Lehtisen teoksia on useissa kokoelmissa ja hän on saanut valtion taidepalkinnon vuonna 1984. Hänen julkisiin teoksiaansa kuuluu esimerkiksi mosaiikkitöitä.
Hänelle myönnettiin taiteilijaeläke vuonna 2018.
Kirjallinen tuotanto

Lehtinen on julkaissut grafiikan alalta seuraavat teokset:
Metalligrafiikka, Kustannusosakeyhtiö Taide, 1992
Painokuvia, Kustannusosakeyhtiö Pohjoinen, Grafiikanpaja Himmelblau, 1997
Syväpaino, Aalto-yliopiston taideteollinen korkeakoulu, 2010
Julkiset teokset

Navigare, Oriveden Urheiluhalli 1988
Kaupunki, STS-Pankki , Tampere 1992
Sininen kiertorata, Raholan päiväkoti, Tampere 1993
Jeesuksen seitsemän sanaa ristillä, Pirkkalan kirkko 1994
Minä olen tie, Pirkkalan kirkon seurakuntasali 1995
Yhtymäkohtia, Mercantile Fastemsin toimitalo, Tampere 1997
Linnunrata, Teknos oy, Tapiolan torni, Espoo 1999
Avaruusaikoja -teoskokonaisuus, Sääksjärven koulukeskus 2000
Leilan puutarha, lasimosaiikki, Finlaysonin Pikkupalatsi, Tampere 2005-2006
Juomalähde, Ideapark ostoskaupunki, Lempäälä 2006
Paratiisi, Viola-koti, Tampere 2007
Aaltopylväät, Tampereen uintikeskus, Tampere 2006-2007
Charlottan mallikirja, As. Oy Tampereen Charlotta 2008
Aaltoilua, Kangasalan uimahalli Kuohu 2009
Hilsen, Postens Östlandsterminal, Oslo, Norge 2010
Kotimetsä, Vuoreksen kaupunginosa, Tampere 2011
Kotimetsä, 2011, Tampere.
Falls, 2016, Tampere.
Aiheesta muualla

Taiteilija Tuula Lehtinen, 60, ei piittaa siitä, miten asiat kuuluisi tehdä (Arkistoitu – Internet Archive) (Viitattu 3.8.2016)
Taiteilijan kotisivut (Viitattu 3.8.2016)
Tuula Lehtinen Naisten Ääni-sivulla
UTC−4.30

UTC−4.30 on aikavyöhyke, joka on neljä tuntia ja 30 minuuttia UTC±0-aikavyöhykettä jäljessä. Se ei ole tällä hetkellä käytössä millään alueella. Se on ollut käytössä Venezuelassa kahdesti: ensimmäisen kerran vuosien 1912 ja 1965 välissä ja uudestaan 2007–2016. Nykyään Venezuela käyttää aikavyöhykettä UTC−4.
Tähtimiekka

Tähtimiekka (engl. Star Saber) on fiktiivinen ase Transformers-universumissa. Lisäksi joissain jatkumoissa esiintyy hahmo nimeltä Star Saber.
Transformers: Victory

Star Saber on japanilaisessa sarjassa Transformers: Victory Autobotti, jonka vastuulle jäi Maan Autobottien johtaminen God Ginrain lähdön jälkeen.
Transformers: Armada

Sarjassa Transformers: Armada Tähtimiekka oli yksi kolmesta aseesta, jotka syntyvät Mini-Conien yhdistymisestä. Kun Atlantista muistuttavasta merenalaiseista raunioista löytyi Mini-Con nimeltä Sonar, Autobotit ja Decepticonit saivat tietää Tähtimiekan olemassaolosta ja että Sonar oli yksi Mini-Coneista, joiden yhdistyminen Tähtimiekkaan vaaditiin. Autobotit olivat jo ennen tätä löytäneet Etelämantereelta toisen sen Mini-Coneista, nimeltä Jetstorm. Kun Autobotit olivat löytäneet kolmannen Mini-Conin, Runwayn, Decepticonit käyttivät Sonaria päästäkseen Autobottien tukikohtaan ja saadakseen Tähtimiekan itselleen. Megatron onnistui saamaan Tähtimiekan, kunnes Hot Shot sieppasi sen häneltä. Hän kuitenkin menetti sen Sidewaysin petettyä Autobotit.
Tähtimiekka palasi hetkellisesti takaisin Autobottien haltuun, kun Starscream vaihtoi heidän puolelleen. Mutta Thrustin juonien seurauksena Starscream palauttaa sen Decepticonien haltuun Taivaankilven mukana.
Myöhemmin Thrustin yrittäessä viedä Mini-Conien yhdistymisestä syntyneet aseet Sidewaysille Unicronin herättämistä varten, Tähtimiekka on ainut, mitä hän ei onnistunut viemään. Starscreamin kuoleman jälkeen Sideways onnistui kuitenkin viemään Tähtimiekan Megatronilta.
Sekä Tähtimiekan että Taivaankilven ja Tuomionpäivän tykin Mini-Conit vapautuivat Unicronin otteesta Mini-Conien vaivutettua hänet takaisin uneen.
Aligned-jatkumo > Transformers: Exiles

Kirjassa Transformers: Exiles Tähtimiekka oli ase, jonka Solus Prime oli takonut 13 alkuperäisen Primen johtajalle, Primalle. Se sisälsi samoja voimia kuin Johtajuuden Matrix.
Aligned-jatkumo > Transformers: Prime

Animaatiosarjassa Transformers: Prime Tähtimiekka oli yksi reliikeistä, jotka Alpha Trion oli lähettänyt Maahan paitsi pitääkseen ne poissa Decepticonien käsistä myös varmistaakseen että Autobotit saisivat ne. Sarjan toisella kaudella Decepticonit löysivät sen, mutta vain Prime kykenisi irrottamaan sen kalliosta. Optimus Prime sai sen käsiinsä ja tulkitsi viestin, jonka Alpha Trion oli siihen tallentanut. Mutta seuraavassa taistelussa Megatron tuhosi Tähtimiekan pimeästä energonista luomallaan Pimeällä Tähtimiekalla. Kauden lopussa Dreadwing luovutti Solus Primen Pajaksi kutsutun vasaran Autoboteille. Optimus korjasi sen avulla Tähtimiekan, ja Omegalukosta käydyssä taistelussa Autoboteilla oli etulyöntiasema, kunnes Decepticonit uhkasivat Autobottien ihmisliittolaisia. Kun Decepticonit olivat aikeissa käyttää Omegalukkoa muuttamaan Maan metalliseksi kuten Cybertron, Optimus käytti Tähtimiekkaa tuhotakseen Omegalukon. Myöhemmin Optimus tuhosi Tähtimiekalla Autobottien tukikohdan maasillan ennen kuin Decepticonit tuhosivat koko tukikohdan.
Lähes koko Beast Hunters -kauden ajan Tähtimiekka oli Decepticonien hallussa. Vasta kauden lopussa kun Autobotit hyökäävät Decepticonien sota-alus Nemesikseen, Smokescreen haki Tähtimiekan aluksen holvista ja yritti toimittaa sen Optimukselle. Kun Bumblebee sai sen käsiinsä, Megatron ampui häntä ja hänen ruumiinsa putosi Nemesiksen pohjaan rakennettuun uuteen Omegalukkoon. Mutta Omegalukon cybermateria elvytti Bumblebeen, joka iski Tähtimiekan suoraan Megatronin rinnan läpi.
Aligned-jatkumo > Transformers: Prime > Pimeä Tähtimiekka

Kun Megatron leikautti irti toisen kätensä korvatakseen sen erään kuolleen Primen (paljastui kirjassa Transformers: The Covenant of Primus Liege Maximoksi) käsivarrella, hän sai kyvyn käyttää Solus Primen Pajaa ja takoi sen avulla pimeästä energonista oman aseen, jota hän kutsui "Pimeällä Tähtimiekaksi". Sen avulla Megatron tuhosi oikean Tähtimiekan. Omegalukosta käydyssä taistelussa Optimus onnistui korjatulla Tähtimiekalla leikkaamaan Megatronilta irti Maximon käsivarren ja Pimeän Tähtimiekan.
Beast Hunters -kaudella lopussa kun Predaking alkoi kapinoida Decepticoneja vastaan, Knock Out kävi hakemassa sen Nemesiksen holvista. Mutta ase tuli todella tarpeeseen vasta Autobottien hyökätessä alukseen. Megatronin saatua kuolettava isku oikean Tähtimiekan kautta, hän sekä Pimeä Tähtimiekka putosivat molemmat aluksesta ja vaipuivat meren pohjaan.
Aiheesta muualla

Lisätietoa Tähtimiekasta TFWIKI.Netissä, Transformers-aiheisesta wikiassa
Transformers
Tyrion Lannister

| Tyrion Lannister |
| --- | --- |
 Peter Dinklagen esittämä Tyrion sarjassa Game of Thrones (2014).
Henkilötiedot
Muut nimet:   Peikko  Puolimies  Kääpiö  Yollo  Hugor Mäki 
Titteli:   Virkaatekevä kuninkaan Koura (entinen)  Rahamestari (entinen)  Casterlykallion lordi (syntyään)  Lännen vartija (syntyään)  Länsimaiden hallitsija (syntyään) 
Lojaalius:  Lannisterin suku
Syntynyt:  272 AL, Casterlykallio
Puoliso:   Tysha (mitätöity)  Sansa Stark 
Perhe:   Tywin Lannister (isä)  Joanna Lannister (äiti)  Jaime Lannister (veli)  Cersei Lannister (sisko)  Kevan Lannister (setä)  Joffrey Baratheon (veljenpoika)  Myrcella Baratheon (veljentytär)  Tommen Baratheon (veljenpoika) 
Esiintymiset
Kirjat:   Valtaistuinpeli  Kuninkaiden koitos  Miekkamyrsky  Lohikäärmetanssi 
Kaudet:  1, 2, 3, 4, 5, 6, 7, 8
Näyttelijä:  Peter Dinklage
Tyrion Lannister on George R. R. Martinin luoma kuvitteellinen hahmo kirjasarjassa Tulen ja jään laulu ja televisiosarjassa Game of Thrones. Televisiosarjassa häntä esittää Peter Dinklage.
Tyrion Lannister on Tywin Lannisterin poika sekä Jaimen ja Cersein nuorempi veli. Tyrion on lyhytkasvuinen, minkä vuoksi hän on saanut lisänimen ”Peikko” (engl. Imp). Hän on hyvin viisas ja käyttää nerokkuuttaan hyväkseen monessa tilanteessa.
Hahmo > Taustaa

Tyrion syntyi vuonna 272 AL Casterlynkalliolla rikkaaseen Lannister-sukuun. Hänen isänsä, lordi Tywin Lannister, on Länsimaiden lääninherra ja hänen äitinsä tämän vaimo Joanna Lannister. Hän on lyhytkasvuinen ja hänen silmänsä ovat eri paria. Hänen äitinsä kuoli synnyttäessään Tyrionia, mitä hänen isänsä ja hänen siskonsa Cersei eivät ole antaneet anteeksi. Tyrion tulee hyvin toimeen Cersein kaksoisveljen Jaimen kanssa ja hänellä on hyvät välit myös setäänsä Kevaniin. Hän on kirjaoppinut ja viisas, mikä usein hyvittää hänen lyhytkasvuisuutensa.
13-vuotiaana Tyrion pelasti nuoren Tyshan raiskaajilta ja pari rakastui. He menivät salaa naimisiin ja elivät hetken avioparina. Kun Tywin sai tietää avioliitosta, tämä valehteli Tyshan olevan prostituoitu ja mitätöi avioliiton. Lisäksi hän antoi Tyshan vartiomiehilleen raiskattavaksi ja pakotti Tyrionin katsomaan. Tämän jälkeen Tyrion on vihannut isäänsä.
Hahmo > Luonne

Tyrion on yhtä älykäs, ellei älykkäämpi, kuin isänsä ja on myös hyvä taktikko. Hän osaa myös lukea ihmisiä erityisen hyvin. Lyhytkasvuisuutensa vuoksi, hän kokee sympatiaa muita syrjittyjä kohtaan. Tästä esimerkkinä muun muassa äpärä Jon Nietos ja jaloistaan halvaantunut Bran Stark, jolle Tyrion tekee satulan. Tyrion on hyvin lojaali heitä kohtaan, jotka kunnioittavat häntä. Tyrion ei kuitenkaan ole täysin viaton, sillä hän usein juo liikaa ja käy usein ilotaloissa.
Sarjan tapahtumat > Valtaistuinpeli

Tyrion on osa kuningas Robert Baratheonin kulkuetta, joka matkaa Talvivaaraan. Talvivaarassa Bran Starkin pudottua tornista, hän saa sisarenpoikansa prinssi Joffreyn ottamaan osaa tämän vanhempien suruun. Kun kuningasperhe lähtee Talvivaarasta, Tyrion matkaa Muurille ennen palaamistaan etelään. Muurilla hän ystävystyy Yövartion ylikomentaja Jeor Mormontin ja samaan aikaan Muurille saapuneen Jon Nietoksen kanssa. Tyrion lähtee takaisin Kuninkaansatamaan. Matkalla hän jää Catelyn Starkin vangiksi, joka epäilee häntä syylliseksi Branin murhayritykseen. Hänet viedään Kotkanpesään, jota hallinnoi Catelynin siskon Lysa Arrynin poika. Lysa sulkee hänet taivasselliin murtaakseen hänet. Lopulta Tyrion tuodaan oikeuden eteen ja hän vaatii kaksintaistelua. Tyrionin puolestataistelija Bronn päihittää ser Vardis Egenin ja Tyrion lasketaan vapaaksi. Kaksikko lähtee Laaksosta, mutta joutuvat klaanilaisten piirittämiksi. Tyrion saa klaanilaiset puolelleen lupaamalla heille aseita ja Arryninlaakson.
Tyrion saapuu Jokimaille, jotka hänen isänsä lordi Tywin on vallannut. Tywin päättää sijoittaa Tyrionin ja klaanilaiset tulevan taistelun eturintamalle. Taistelua edeltävänä iltana Bronn hankkii Tyrionille nuoren prostituoidun, Shaen. Yöllä Starkin joukot tekevät yllätyshyökkäyksen leiriin. Tyrion ja klaanilaiset ovat mukana taistelussa. Tyrion haavoittuu hieman, mutta taistelu on voitokas. He saavat kuitenkin tietää, että hyökkäys oli vain hämäystä ja että Robb Stark on vanginnut Tyrionin veljen, Jaimen. Lordi Tywin vetäytyy Harrenhaliin ja käskee Tyrionin mennä Kuninkaansatamaan toimimaan Kuninkaan Kourana hänen sijastaan.
Sarjan tapahtumat > Kuninkaiden koitos

Tyrion saapuu Kuninkaansatamaan Shae, Bronn ja klaanilaiset mukanaan. Hän esittää Cerseille lordi Tywinin kirjeen, jossa kerrotaan Tyrionin toimivan kuninkaan Kourana kunnes hän palaa. Tyrion muuttaa Kouran torniin ja ensitöikseen poistattaa Eddard Starkin ja tämän henkilökunnan päät Punalinnan muurilta. Tyrion liittoutuu Varysin kanssa joka auttaa häntä erottamaan Janos Slyntin kaupunginkaartin päällikön tehtävistä, ja asettamaan ser Jacelyn Bywaterin hänen tilalleen. Tyrion karkottaa Janos Slyntin ja hänen kätyrinsä Muurille. Hän saa selville, että suurmestari Pycelle on Cersein tiedonantaja ja heittää tämän tyrmään. Hän lähettää sisarentyttärensä Myrcellan Dorneen ja järjestää kihlauksen Myrcellan ja prinssi Trystane Martellin välillä.
Kun Renly Baratheon murhataan, Tyrion hankkii Tyrellit puolelleen tarjoamalla kihlausta Joffreyn ja Margaery Tyrellin välillä. Tyrion jatkaa Cersein suunnitelmien pilaamista, jonka seurauksena Cersei vangitsee Alayayan, sillä uskoo tämän olevan Shae. Tyrion on raivoissaan ja vannoo ottavansa Cerseiltä kaiken josta hän välittää. Kun Stannis Baratheonin joukot hyökkäävät Kuninkaansatamaan meritse taistelussa, joka nimetään Mustavirran taisteluksi, Tyrion käyttää elovalkeaa, joka tuhoaa suurimman osan Stannisin laivastosta. Hän joutuu johtamaan taistelua vihollisten päästyä rantaan, koska tulta pelkäävä Sandor Clegane vetäytyy taistelusta. Taistelun aikana kuninkaankaartin ser Mandon Moore lyö Tyrionia miekalla yrittäen tappaa tämän. Tyrion menettää nenänsä, mutta hänen aseenkantajansa Podrick Payne pelastaa hänet ennen kuin Moore ehtii tappaa häntä. Tyrion pyörtyy ja herää jonkin ajan kuluttua taistelusta arpisena, ja uskoo Cersein olleen salamurhayrityksen takana.
Sarjan tapahtumat > Miekkamyrsky

Tyrion toipuu muutamaa viikkoa myöhemmin ja saa tietää lordi Tywinin ottaneen kaiken kunnian taistelun voitosta ja ottaneen paikkansa Kourana. Tyrion korvaa lordi Petyr Baelishin rahamestarina, kun Baelishistä tehdään Harrenhalin lordi. Tyrion pakotetaan naimisiin Sansa Starkin kanssa, jottei tätä ehditä naittaa Willas Tyrellille. Tyrion uhmaa käytäntöä eikä pane avioliittoaan täytäntöön todeten ettei hän koske Sansaan ellei tämä sitä halua. Lordi Tywin painostaa häntä sukunsa tähden, sillä perillinen saattaisi aikanaan taata Lannisterin suvulle Talvivaaran. Avioliitto ei tuo Tyrionille iloa, sillä Sansa inhoaa häntä ja Shaekin on välinpitämätön.
Kuningas Joffreyn hääjuhlassa Tyrion joutuu kiistaan kuninkaan kanssa, jonka jälkeen Joffrey murhataan. Tyrionia syytetään murhasta ja hänet vangitaan Cersein käskystä. Tyrion on jälleen kuultavana rikoksesta, johon hän on syytön. Oikeudenkäynnissä Cersei tuo todistajaksi ser Osmund Mustapadan, joka valehtelee ja väittää Joffreyn olleen varma, että Tyrion yrittää tappaa hänet. Suurmestari Pycelle väittää Tyrionin varastaneen häneltä myrkkyjä, ja Shae tuodaan oikeuden eteen nöyryyttämään häntä. Ensimmäisen päivän jälkeen tilanne näyttää toivottomalta, mutta Tyrion turvautuu kaksintaisteluun, kun Dornen prinssi Oberyn Martell lupautuu taistelemaan hänen puolestaan. Oberyn Martell taistelee Gregor Cleganea vastaan ja häviää taistelun, vaikka ehtiikin haavoittaa tätä kuolettavasti.
Prinssi Oberynin kuolema tuomitsee Tyrionin, mutta hänen teloitustaan edeltävänä yönä, Jaime auttaa häntä pakenemaan sellistään. Paon aikana Jaime kertoo, ettei Tyrionin ensimmäinen vaimo Tysha ollutkaan prostituoitu, vaan tavallinen tyttö joka oli aidosti rakastunut Tyrioniin. Tyrion näkee tämän anteeksiantamattomana tekona ja vannoo kostoa Tywinille, Jaimelle ja Cerseille. Hän myös piinaa Jaimea kertoen hänelle Cersein uskottomuudesta ja valehtelee murhanneensa Joffreyn. Ennen kuin hän jättää Punalinnan taakseen, Tyrion käy isänsä makuuhuoneessa ja kuristaa siellä tapaamansa Shaen. Sen jälkeen hän kohtaa isänsä ja kysyy mitä Tyshalle tapahtui. Hän sanoo huoran lähetetyn matkoihinsa saatuaan maksun. Tyrion tappaa isänsä varsijousella ja pakenee Kapean meren taakse Varysin valitsemaan tuntemattomaan paikkaan.
Sarjan tapahtumat > Korppien kestit

Tyrion on yhä paossa Kapean meren takana. Cersein Tyrionin hengestä asettamasta palkkiosta seuraa lukuisien viattomien kääpiökasvuisten murha.
Trångsundin rautatieasema

Trångsundin rautatieasema on Tukholman paikallisjunaverkostoon kuuluva asema. Trångsundin asema sijaitsee Huddingen kunnassa. Asema kuuluu linjaan 35, joka kulkee välillä Nynäshamn–Bålsta. Trångsundin asemaa ennen on Farsta Strand ja sen jälkeen Skogås. Trångsundin asema sijaitsee Trångsundin kaupunginosassa, noin 15 kilometrin päästä Tukholman keskustasta. Asemasta huolehtii SL eli Storstockholms Lokaltrafik.
Ukrajinski visty

Ukrajinski visty (ukr. Українські вісти, 'Ukrainan uutiset') oli Ukrainan Kansallisen yhtenäisyyden rintaman julkaisu.
Lehti ilmestyi Lvivissä pävittäin 1935–1939. Sen päätoimittaja oli Ivan Hladylovytš, ja hänen apunaan olivat Dmytro Paljiv, Mykola Šlemkevytš, Stepan Volynets ja Volodymyr Dzis. Lehden aihepiiriä olivat politiikka, talous ja ukrainalaisen yhteisön kehitys Puolassa ja ulkomailla. Se julkaisi vuodesta 1937 kuvallista viikkoliitettä ja uutissivua työläisille. Se pyrki saamaan tukea Länsi-Ukrainan kansalliselle liikkeelle ja samalla arvosteli sekä Ukrainan kansallisdemokraattista allianssia että Ukrainalaisten nationalistien järjestön poliittista terroria. Sen avustajia olivat Ya. Zaremba, Oles Babiy, M. Pasika, Zenon Tarnavskyi, Bohdan Nyžankivskyi, O. Hubtšak ja Myron Levytskyi.
Tuonela (albumi)

| Tuonela Amorphis |
| --- | --- | --- |

Studioalbumin tiedot
 Äänitetty : Finnvox-studios, Helsinki Lokakuu 1998 – Marraskuu 1998
 Julkaistu: 29. maaliskuuta 1999
 Tuottaja(t): Simon Efemey
 Tyylilaji: folk metal   progressiivinen metalli   doom metal
 Kesto: 46.45
 Levy-yhtiö: Relapse
Listasijoitukset
  8. (Suomen virallinen lista)   6. (fyysinen albumilista)   46.[lähde? ]
Amorphiksen muut julkaisut
| My Kantele 1997 | Tuonela 1999 | Story – 10th Anniversary 2000 |
Singlet albumilta Tuonela
 ”Divinity / Northern Lights” Julkaistu: 6. helmikuuta 1999
Tuonela on Amorphiksen vuonna 1999 julkaistu neljäs studioalbumi.
Tällä albumilla Amorphis otti askelen kevyempään suuntaan: aiemmilta julkaisuilta tutut kitaristi Tomi Koivusaaren murinalaulu oli kokonaan poissa Pasi Koskisen laulaessa myös sen kappaleessa "Greed", ja aiempi death metal -tyyli oli muutenkin jätetty taka-alalle. Tomi Koivusaari soittaa sitaria kappaleessa "Greed" ja puhallinsoittaja Sakari Kukko vierailee albumilla soittamassa saksofonia ja huilua.
Tuonela oli ensimmäinen metallimusiikkiin perehtyneelle Metal Archives -sivustolle lisätty albumi.
Kappaleet

Kaikki sanat Pasi Koskinen, paitsi kappale 10; Antti Litmanen, kaikki sävellykset Amorphis.
|  |
| --- | --- | --- | --- | --- | --- | --- | --- | --- | --- |
| Nro | Nimi | Kesto |  |  |  |  |  |  |  |
| 1. | The Way | 4.35 |  |  |  |  |  |  |  |
| 2. | Morning Star | 3.50 |  |  |  |  |  |  |  |
| 3. | Nightfall | 3.52 |  |  |  |  |  |  |  |
| 4. | Tuonela | 4.32 |  |  |  |  |  |  |  |
| 5. | Greed | 4.17 |  |  |  |  |  |  |  |
| 6. | Divinity | 4.56 |  |  |  |  |  |  |  |
| 7. | Shining | 4.24 |  |  |  |  |  |  |  |
| 8. | Withered | 5.44 |  |  |  |  |  |  |  |
| 9. | Rusty Moon | 4.56 |  |  |  |  |  |  |  |
| 10. | Summer's End | 5.37 |  |  |  |  |  |  |  |
|  |  | 46.45 |  |  |  |  |  |  |  |
| Bonuskappaleet Japanin julkaisussa |
| --- | --- | --- | --- | --- | --- | --- | --- | --- | --- |
| Nro | Nimi | Kesto |  |  |  |  |  |  |  |
| 11. | Northern Lights | 3.18 |  |  |  |  |  |  |  |
| Bonuskappaleet Meksikon julkaisussa |
| --- | --- | --- | --- | --- | --- | --- | --- | --- | --- |
| Nro | Nimi | Kesto |  |  |  |  |  |  |  |
| 11. | Northern Lights | 3.18 |  |  |  |  |  |  |  |
| 12. | The Brother-Slayer | 3.37 |  |  |  |  |  |  |  |
| 13. | The Lost Sun (The Brother-Slayer Pt II) | 4.36 |  |  |  |  |  |  |  |
Kokoonpano

Esa Holopainen – soolokitara, akustinen kitara
Santeri Kallio – kosketinsoittimet (ei varsinainen jäsen)
Pekka Kasari – rummut, lyömäsoittimet
Tomi Koivusaari – rytmikitara, sitar (kappaleessa "Greed")
Pasi Koskinen – laulu
Olli-Pekka Laine – basso
Kokoonpano > Vierailijat

Sakari Kukko – saksofoni (kappaleissa "Nightfall" ja "Tuonela"), huilu (kappaleessa "Rusty Moon")
Aiheesta muualla

Tuonelan sanoitukset Amorphiksen virallisella sivustolla (englanniksi)
Suomen virallinen lista: Tuonela (Arkistoitu – Internet Archive)
Tuonela (albumi) Discogsissa. (englanniksi)
Albumi Tuonela Encyclopaedia Metallum -sivustolla (englanniksi)
Ukrajinskyi emigrant

| Ukrajinskyi emigrant |
| --- | --- |
Lehtityyppi:  aikakauslehti
Aihealue:  ukrainalaisten emigranttien elämä
Julkaisija:  Ukrainalainen emigranttien apuseura
Levikki:  3 200 (1930)
Perustettu:  1927
Lakkautettu:  1939
Päätoimittaja:  Volodymyr M. Batšynskyi
Kotikunta:  Lviv
Ilmestymistiheys:  1–4 kertaa kuussa
Kieli:  ukraina
Ukrajinskyi emigrant (ukr. Український еміґрант, suom. ’Ukrainalainen emigrantti’) oli aluksi kerran kuussa, myöhemmin kaksi kertaa, sitten neljä kertaa kuussa ilmestynyt lehti, jota julkaisi Ukrainalainen emigranttien apuseura. Lehti ilmestyi Lvivissä 1927–1939. Sen toimittajia olivat Volodymyr M. Batšynskyi, V. Konstantynovytš, H. Rohožynskyi ja A. Hovynovytš. Lehdessä julkaisi juttuja Länsi-Ukrainan emigranttielämästä ja kehityksestä. Vuonna 1930 sen levikki oli 3 200.